b'\n_START_ARTICLE_\nPaavo Halttu\n_START_SECTION_\nToiminta sotien aikana\n_START_PARAGRAPH_\nTalvisodan sytytty\xc3\xa4 Halttu palveli KTR 2:ssa patteriston upseerina Karjalankannaksella. V\xc3\xa4lirauhan aikana h\xc3\xa4n toimi patterin p\xc3\xa4\xc3\xa4llikk\xc3\xb6n\xc3\xa4 ja aliupseerikoulun johtajana 3. Prikaatissa. Jatkosodan sytytty\xc3\xa4 kes\xc3\xa4kuussa 1941 Halttu toimi Patteriston komentajana KTR 7:ssa Karjalankannaksella, ja viimeisen\xc3\xa4 sotavuotena tykist\xc3\xb6osaston p\xc3\xa4\xc3\xa4llikk\xc3\xb6n\xc3\xa4 Kannaksen ryhm\xc3\xa4n esikunnassa ja IV Armeijakunnan esikunnassa.\n_START_SECTION_\nSodan j\xc3\xa4lkeinen aika\n_START_PARAGRAPH_\nVuonna 1945 Halttu toimi tykist\xc3\xb6komentajana Armeijakunnan esikunnassa ja Tykist\xc3\xb6koulun opettajana. Vuosina 1946\xe2\x80\x931948 Halttu opiskeli Sotakorkeakoulun sotatalousosastolla ja toimi t\xc3\xa4m\xc3\xa4n j\xc3\xa4lkeen P\xc3\xa4\xc3\xa4esikunnan tykist\xc3\xb6toimistossa toimistoesiupseerina, eli toimistop\xc3\xa4\xc3\xa4llik\xc3\xb6n l\xc3\xa4himp\xc3\xa4n\xc3\xa4 alaisena. Vuosina 1951\xe2\x80\x931952 Halttu oli PE:n ampumateknillisen toimiston toimistop\xc3\xa4\xc3\xa4llikk\xc3\xb6n\xc3\xa4 ja t\xc3\xa4m\xc3\xa4n j\xc3\xa4lkeen toimistoesiupseerina PE:n _NEWLINE_ballistisessa toimistossa. 1957 Halttu toimi J\xc3\xa4\xc3\xa4k\xc3\xa4ripatteriston komentajana ja vuosina 1958\xe2\x80\x931962 esikuntap\xc3\xa4\xc3\xa4llikk\xc3\xb6n\xc3\xa4 I Divisioonan esikunnassa. T\xc3\xa4m\xc3\xa4n j\xc3\xa4lkeen Halttu toimi lyhyen aikaa vuonna 1962 Karjalan Tykist\xc3\xb6rykmentin komentajana ja siirtyi sielt\xc3\xa4 P\xc3\xa4\xc3\xa4esikuntaan taisteluv\xc3\xa4linep\xc3\xa4\xc3\xa4llik\xc3\xb6ksi vuosiksi 1962\xe2\x80\x931966. Ennen reserviin siirtymist\xc3\xa4\xc3\xa4n h\xc3\xa4n toimi viel\xc3\xa4 P\xc3\xa4\xc3\xa4esikunnan koulutusp\xc3\xa4\xc3\xa4llikk\xc3\xb6n\xc3\xa4 vuosina 1966\xe2\x80\x931973.'